CELEX: 62016TN0266
Language: da
Date: 2016-05-27 00:00:00
Title: Sag T-266/16: Sag anlagt den 27. maj 2016 — Capsugel Belgium mod Kommissionen

1.8.2016   
            
            
               DA
            
            
               Den Europæiske Unions Tidende
            
            
               C 279/34
            
         Sag anlagt den 27. maj 2016 — Capsugel Belgium mod Kommissionen
   (Sag T-266/16)
   (2016/C 279/48)
   Processprog: engelsk
   
      Parter
   
   
      Sagsøger: Capsugel Belgium (Bornem, Belgien) (ved advokaterne H. Vanhulle, B. van de Walle de Ghelcke, C. Borgers og N. Baeten)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse C(2015)9837 final af 11. januar 2016 om den belgiske skatteordning for overskydende fortjeneste (SA.37667 (2015/C)) annulleres.
            
         
               —
            
            
               Subsidiært annulleres afgørelsens artikel 2-4.
            
         
               —
            
            
               Under alle omstændigheder tilpligtes Europa-Kommissionen at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fire anbringender.
   
               1.
            
            
               Første anbringende om at Kommissionen begik en retlig fejl og anlagde et åbenbart urigtigt skøn ved identifikationen af den angivelige støtteforanstaltning og dens kvalificering som en støtteordning som omhandlet i artikel 1, litra d), i Rådets forordning (EU) 2015/1589 af 13. juli 2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde, og i artikel 107 TEUF.
            
         
               2.
            
            
               Andet anbringende om at Kommissionen tilsidesatte artikel 107 TEUF, undlod at give en begrundelse og anlagde et åbenbart urigtigt skøn, da den fastslog, at den belgiske ordning med bindende forhåndstilsagn for overskydende fortjeneste udgjorde statsstøtte.
            
         
               3.
            
            
               Tredje anbringende om at Kommissionen tilsidesatte artikel 16, stk. 1, i Rådets forordning (EU) 2015/1589 af 13. juli 2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde og retssikkerhedsprincippet samt princippet om beskyttelsen af den berettigede forventning, idet den krævede tilbagesøgning af den angivelige støtte.
            
         
               4.
            
            
               Fjerde anbringende om at Kommissionen tilsidesatte artikel 2, stk. 6, TEUF og ligebehandlingsprincippet, og misbrugte sine beføjelser, idet den anvendte statsstøttereglerne til at forbyde den belgiske ordning med bindende forhåndsbesked vedrørende overskydende fortjeneste.